Dôvodová správa
k transformácii štátnej príspevkovej organizácie

Nemocnica s poliklinikou Medzilaborce

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Technický a skúšobný ústav stavebný, so sídlom Studená 3, Bratislava podľa zákona č. 13/2002 Z.z. tzv. Transformačný zákon.

1.	Základné údaje o štátnej príspevkovej organizácii a vymedzenie majetku
Nemocnica s poliklinikou Medzilaborce, so sídlom Komenského 134/4, Medzilaborce bola zriadená Ministerstvom zdravotníctva rozhodnutím č. 1970/1991 –A/XIII.-3 zo dňa 14.6.1991.
Predmetná štátna príspevková organizácia bola zaradená na základe uznesenia vlády Slovenskej republiky č. 364 zo dňa 10.4.2002 do zoznamu rozpočtových a príspevkových organizácii na ich premenu na neziskové organizácie poskytujúce všeobecne prospešné služby.
Transformačný projekt štátnej príspevkovej organizácie bol na ministerstvo pre správu a privatizáciu národného majetku doručený dňa 10. júna 2002.
Do transformácie podľa transformačného projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok ktorý je uvedený v prílohe č. 3.

Región nemocnice zaberá značnú rozlohu  s nízkou hustotou osídlenia obyvateľstvom vyššou vekovou štruktúrou. Hlavným predmetom činnosti zdravotníckeho zariadenia je poskytovanie ambulantnej a ústavnej liečebno – preventívnej starostlivosti. V ambulantnej zdravotnej starostlivosti sa prevádzkujú ambulancie primárnej a sekundárnej starostlivosti, poskytujú sa služby na oddelení rádiodiagnostiky, klinickej biochémie, sterilizácie a na oddelení fyziatricko – rehabilitačnom, prevádzkovanie Zariadenia opatrovateľskej služby.
Údaje o rozsahu a štruktúre majetku organizácie Nemocnice s poliklinikou Medzilaborce k 31.12.2001 ( v tis. Sk) :

Aktíva celkom:								    	89 433
- stále aktíva									81 943
- nehmotný investičný majetok					           	                     9	
- hmotný investičný majetok					  	  	81 934
- pozemky						       				     228	
- budovy, haly, stavby					  			69 752
- stroje a zariadenia, dopr. prostriedky, inventár	  				11 285
- iný hmotný investičný majetok			           				         0	
- nedokončené hmotné investície			       				     669	
- poskytnuté preddavky na HIM			           				         0
Obežné aktíva								    	  7 490
- zásoby								       		     581	
- pohľadávky							    		  6 120
- finančný majetok						       			     665
- ostatné aktíva – prechodné účty aktív		                  			     124
Cudzie pasíva:									23 611
- rezervy										         0
- dlhodobé záväzky								         0
	 krátkodobé záväzky							  	22 859
	 bankové úvery							                     0
 ostatné pasíva – prechodné účty pasív				                 752	        	 vlastné zdroje krytia:								65 822

Bilančná hodnota majetku:  						165 218 tis. Sk

2. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva prijatý transformačný návrh záujemcu, ktorým sú v zmysle  § 2 ods. 8 písm. a) a písm. c) transformačného zákona zdravotnícki zamestnanci Nemocnice s poliklinikou Medzilaborce a mesto Medzilaborce

Transformačná komisia zriadená ministerskou pre správu a privatizáciu národného majetku v zmysle  § 8 zákona č. 13/2002 Z,z, dňa 23.7.2002 posudzovala predložený transformačný projekt na premenu štátnej príspevkovej organizácie na neziskovú organizáciu a  transformačný návrh záujemcu s nasledovným výsledkom:
Transformačný projekt  štátnej príspevkovej organizácie nemocnica s poliklinikou Medzilaborce spĺňa všetky náležitosti, ktoré sú vyžadované § 3 ods. 2 písm a) až. písm.k) zákona č. 13/2002

Transformačný návrh záujemcu  zdravotníckych zamestnancov Nemocnice s poliklinikou Medzilaborce a mesta Medzilaborce, po preverení zákonných náležitostí v zmysle  § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca zdravotnícki zamestnanci Nemocnice s poliklinikou Medzilaborce a mesto Medzilaborce spĺňa podmienku byť záujemcom, ..
Svojím transformačným návrhom sa splnili všetky predpoklady. Predmetom vkladu je nepeňažný vklad vo výške 2 356 860,- Sk, ocenený znaleckým posudkom, ide o pozemok o výmere  21 426 m2, na ktorom stoja budovy vniknutej  neziskovej organizácie, ktorého vkladateľom je mesto Medzilaborce, zapísaný na LV č. 1533, k.ú. Medzilaborce a peňažný vklad vo výške 10 000,- Sk, ktorý vkladajú zdravotnícki zamestnanci Nemocnice s poliklinikou Medzilaborce a nepeňažný vklad vo výške 9 309 000,-Sk, čo predstavuje hodnotu duševného vlastníctva zamestnancov NsP Medzilaborce stanovenú znaleckým posudkom č. 02-07/2002 vypracovaným BB Consulting, s r.o.. 
Koncepčný návrh záujemcu obsahoval hlavné ciele po transformácii na neziskovú organizáciu a to hlavne v tom, že  tento návrh predpokladá vyrovnané hospodárenie, navrhované opatrenia  zabezpečia poskytovanie zdravotnej starostlivosti v doterajšom rozsahu a kvalite s dodržaním  schválenej sieť zdravotníckych zariadení a koncepcie poskytovania zdravotnej starostlivosti.
-	

3. Záver
Ministerstvo pre správu a privatizáciu národného majetku navrhuje vláde Slovenskej republiky vydať rozhodnutie o transformácii štátnej príspevkovej organizácii Nemocnica s poliklinikou Medzilaborce, a jej premenu na neziskovú organizáciu Nemocnica s poliklinikou Medzilaborce n. o. so sídlom  Komenského 134/4 Medzilaborce.